Asja mõte on igal juhul kogu sellel seltskonnal täitsa ühest kõrvast sisse ja teisest välja käinud, millest on hirmus kahju. Aga samas ma mõistan siiski neid - inimesed tunnevad ennast vaid selles keskkonnas turvaliselt, mis neile tuttav on. Kui nende elu arusaamade alustalasid kõigutama hakatakse, muutuvad nad väga sõjakaks, sest siis kaotavad nad korraks maa jalge alt. Need, kes on arukad ja oma ninast kaugemale näevad, arvestavad sellega, et see juhtuda võib ja seega ei tee  sellest suuremat nubrit; korraldavad oma maailmapildi uute faktide valguses ümber ja ongi kõik. Need aga, kes eriti kaugele vaadata ei viitsi, hakkavad meeleheitlikult asju nende vanadele kohtadele tagasi toppima, isegi kui need sinna enam ei sobi. Turvatunne ikka üle kõige!